cyanic-selkie/wikianc huggingface dataset:
Juelz Santana
Juelz Santana nousi yleisön tietoisuuteen vuonna 2002, kun hän vieraili Cam’ronin hittisingleillä Oh Boy ja Hey Ma. Seuraavana vuonna hän julkaisi debyyttialbuminsa From Me To U, joka ei kaupallisesti ollut suurikaan menestys. Toinen albumi, What The Game’s Been Missing!, julkaistiin vuonna 2005 ja se myi Yhdysvalloissa platinalevyyn oikeuttavan määrän. Samana vuonna hän vieraili myös Chris Brownin Run It! -hitillä.
Juelzilla on poika, LaRon Jr.
Lainelautailu kesäolympialaisissa 2020 – miehet
Miesten kilpailu lainelautailussa Tokion olympialaisissa 2020 käydään Tsurigasaki Surfing Beachilla. Tarkka aikataulu ei ole tiedossa, sillä kilpailuja voidaan käydä vain sopivissa sääolosuhteissa. Yhteensä 20 urheilijaa pääsee olympiaturnaukseen.
Karsinnat
Isäntämaa Japani saa vähintään yhden urheilijan suoraan olympiaturnaukseen. Kymmenen urheilijaa valitaan lainelautailun maailmanliigan kautta. Neljä paikkaa valitaan kansainvälisen lainelautailuliiton vuoden 2021 World Surfing Gamesin perusteella. Loput viisi urheilijaa valitaan vuoden 2019 World Surfing Gamesin perusteella siten, että jokainen maanosa (Aasia, Afrikka, Eurooppa ja Osenia) saa yhden paikan. Amerikan paikka jaetaan Pan-Amerikan kisojen 2019 perusteella. Yhdestä maasta saa osallistua korkeintaan kaksi urheilijaa. Tästä säännöstä voidaan poiketa, jos maailmanliigasta ei saada täytettyä paikkoja ilman tämän säännön rikkomista.
Introni
pienoiskuva|400px|Intronit (sininen) silmukoidaan pois lähetti-RNA:n (mRNA) esiasteesta. Varsinainen lähetti-RNA muodostuu vain eksoneista (punainen). Introni on geenin osa, joka ei koodaa proteiinia ja kuuluu siten tilke-DNA:han. Intronit voivat kuitenkin sisältää alueita, jotka säätelevät proteiinisynteesiä. Introneita on kaikilla aitotumaisilla, mutta niitä ei ole tavattu lainkaan esitumaisten geeneissä. Aitotumaisten intronit poistetaan silmukoinnilla lähetti-RNA:n esiasteesta transkription jälkeen.
Intronien tehtävää soluissa ei tunneta kunnolla. Niiden pituus ja määrä geeneissä vaihtelee, mutta introneita esiintyy perimässä tiheämmin kuin proteiineja koodaavia eksoneita. Koska introneita on perimässä paljon, niiden replikaatio ja transkriptio muun DNA:n yhteydessä sekä silmukointijärjestelmän ylläpito kuluttavat huomattavan määrän solun resursseja. Pelkästään haittaa soluille aiheuttavien intronien säilymistä ja niiden määrän lisääntymistä ajan myötä pidetään epätodennäköisenä. Tutkijat ovatkin esittäneet lukuisia teorioita intronien soluille tuomista hyödyistä, jotka korvaavat suuren energiankulutuksen aiheuttamat haitat, mutta tutkimusten tulokset ovat edelleen kiistanalaisia. Intronien arvellaan osallistuvan joihinkin solun toimintoihin ja mahdollisesti suojaavan muuta perimää haitallisilta mutaatioilta.
Lucian Sânmărtean
Lucian Iulian Sânmărtean (s. 13. maaliskuuta 1980 Bistrița) on romanialainen jalkapalloilija, joka kotimaansa lisäksi on pelannut Kreikassa, Alankomaissa ja Saudi-Arabiassa. Oikeajalkaisen Sânmărteanin pelipaikka on keskikenttä. Hän on kuulunut myös Romanian jalkapallomaajoukkueeseen.
Seurajoukkueura
Sânmărtean aloitti uransa kotikaupunkinsa Gloria Bistrițassa, jota hän edusti vuodet 1998-2003. Vuonna 2003 hän siirtyi Kreikan Superliigan Panathinaikosiin. Panathinaikosissa Sânmărtean pelasi viisi kautta, mutta tilille kertyi vain 24 ottelua Superliigassa. Kaudella 2003–2004 hän voitti seuran paidassa sekä Superliigan että Kreikan cupin.
Talvella 2007 Sânmărtean siirtyi Alankomaiden Eredivisien Utrechtiin. Hän pelasi seurassa vuoteen 2008 asti ollen kentällä vain 16 liigaottelussa ilman maaleja. Tammikuussa 2009 Sânmărtean palasi kasvattajaseuraansa Gloria Bistrițaan. Hän edusti seuraa vain saman vuoden joulukuuhun asti, kunnes siirtyi FC Vasluihin. Vasluissa pelatun neljän vuoden aikana Sânmărtean voitti Romanian cupin. Hän pelasi 121 ottelua, joissa hän onnistui maalinteossa 11 kertaa.
Talvella 2014 Sânmărtean siirtyi kotimaansa suurseuraan Steaua Bukarestiin, jossa hän voitti liigamestaruuden kaudella 2013–2014 ensimmäistä kertaa urallaan. Myös kaudella 2014–2015 Sânmărtean juhli Liga I:n mestaruutta. Hän pelasi seuran paidassa vuosina 2014–2015 26 ottelua tehden niissä viisi maalia. Vuonna 2014 hänet valittiin vuoden jalkapalloilijaksi kotimaassaan.
Tammikuussa 2015 Sânmărtean siirtyi Saudi-Arabian valioliigan Ittihadiin.
Maajoukkueura
Romaniaa alle 21-vuotiaiden maajoukkueessa edustanut Sânmărtean debytoi Romanian jalkapallomaajoukkueessa vuonna 2002. Silloinen päävalmentaja Ioan Sabău sanoi Sânmărteanin olevan Romanian lahjakkain pelaaja sitten Gheorghe Hagin. Sânmărteanin ura ei kuitenkaan edennyt odotetulla tavalla loukkaantumisista johtuen ja hän pelasi seuraavat maaottelunsa vasta vuonna 2011, kahdeksan vuotta edellisestä maajoukkuekomennuksesta. Victor Pițurcăn aikana Sânmărtean nousi mukaan maajoukkueeseen vakiopelaajaksi. Hän pelasi kaikkiaan 21 maaottelua, joista viimeisen kesäkuussa 2016. .
Saavutukset
Seurajoukkuetasolla
Henkilökohtainen
Tokion Ruusu
pienoiskuva|Iva Toguri D’Aquino maaliskuussa 1946 otetussa pidätyskuvassa. Tokion Ruusu (engl. Tokyo Rose) oli länsiliittoutuneiden antama nimi japanilaisille radioäänille, jotka toisen maailmansodan aikana levittivät Japanin sotapropagandaa englanniksi. Termi kohdistui tuolloin useisiin naisiin, mutta 26. syyskuuta 2006 kuollut Iva Toguri D’Aquino (synt. Iva Ikuko Toguri) on sodan jälkeen ollut heistä tunnetuin. Erään lähetetyn, amerikkalaissotilaitten suosiman radio-ohjelman nimenä oli ollut Zero Hour. Ohjelman aikana toimitettiin muun muassa tietoja Yhdysvaltain viihde-elämästä, kuten Broadwayn ja Off Broadwayn ensi-illoista sekä urheilutuloksista.
Tokion Ruusu julkisti yhdessä vaiheessa Yhdysvaltain kaatuneita sotilaita radioteitse. Yhdysvallat otti myöhemmin itse hoitaakseen ilmoittaa kaatuneista, kuten taistelutovereille. Radiojulkistamisten ilmeinen tarkoitus oli ollut lisätä paniikkimielialaa Japanin sotajoukkoja kohtaan.
Tom Gibis
Gibis aloitti näyttelemisen televisiossa vuonna 1996 ja on useimmiten tehnyt pieniä elokuvarooleja. Ääninäyttelemisen pariin hän päätyi vuonna 2000 tehdessään ensimmäisen ääniroolinsa Digimon Zero Two -animesarjaan.
Markus Dürager
thumb|250px|Markus Dürager Markus Dürager (s. 20. helmikuuta 1990) on itävaltalainen alppihiihtäjä, joka edustaa USC Altenmarkt/Zauchensee -seuraa.
Alppihiihdon maailmancupissa Dürager kilpaili ensimmäisen kerran Kvitfjellissä maaliskuussa 2011. Ensimmäiset maailmancupin pisteensä hän saavutti Kitzbühelin syöksylaskussa tammikuussa 2012 oltuaan 30:s. Kymmenen parhaan joukkoon hän sijoittui ensimmäisen kerran Bormion syöksylaskussa joulukuussa 2013 oltuaan kymmenes. Toisen kerran hän sijoittui kymmenenneksi Kitzbühelin supersuurpujottelussa tammikuussa 2014.
Paasi
Paasi voi tarkoittaa seuraavia:
Kirjoitusasultaan samantapainen sana:
Interstate 16
Interstate 16 on kokonaan Georgian osavaltion sisällä sijaitseja Interstate Highway Systemiin kuuluva valtatie. Se alkaa Maconista ja päättyy Savannahin keskustaan, Montgomery Streetille. Se toimii myös evakuointitienä hurrikaanien varalle. Se on lähes 3000 kilometriä pitkä.
Viimsi
Viimsi on kunta Harjumaalla Pohjois-Virossa Suomenlahden rannikolla. Kunnassa on noin 20 000 asukasta ja sen pinta-ala on 73 km². Viimsin kunnanjohtajana toimii Laine Randjärv.
Sijainti
Viimsi sijaitsee Tallinnan koillis- ja pohjoispuolella Viimsin niemellä sekä muutamalla Suomenlahden saarella mukaan lukien Naissaari, Prangli ja Aksi.
Kylät ja taajamat
Viimsiin kuuluu kaksi pienkauppalaa, Haabneeme ja Viimsi, sekä 20 kylää.
Väestö
Vuonna 2011 Viimsin kunnassa oli 18 533 asukasta, joista 15 726 (84,9 %) oli virolaisia, 2 151 (11,6 %) venäläisiä ja 633 (3,4 %) muita kansallisuuksia.
Muuta
Ylivieska on Viimsin ystävyyskunta.
Bethel (New York)
Bethel on kunta Yhdysvalloissa New Yorkin osavaltion Sullivanin piirikunnassa. Se sijaitsee noin 150 kilometriä New York Citystä. Bethel on kuuluisa elokuussa 1969 järjestetyn Woodstockin rockfestivaalin pitopaikkana. Kunnassa oli vuoden 2010 väestönlaskennassa 4 205 asukasta.
Yskänlääkkeet
Yskänärsytystä estävä lääke
Yskänärsytystä estävää lääkettä kutsutaan nimellä antitussiivi. Tuoreissa tutkimuksissa on ilmennyt, että kaakaon sisältämä teobromiini ehkäisee yskää tehokkaammin kuin reseptilääkkeiden kodeiini. Marsuilla 32 mg/kg annostus tehosi vielä neljän tunnin jälkeen. Teobromiini tukahduttaa kurkun takaosassa olevan hermon kutinaa aiheuttavan signaalin, joka aiheuttaa yskärefleksin. 60-kiloinen ihminen saa riittävän määrän teobromiinia syömällä noin 200 g tummaa suklaata. Teobromiini ei myöskään aiheuttanut kaksoissokkokokeissa sivuvaikutuksia. Kodeiini aiheuttaa myös väsymystä kun taas suklaan sisältämä teobromiini ja kofeiini virkistävät.
Yskänlääkkeissä dekstrometorfaania on Suomessa hydrobromidimuodossa (HBr) mm. Orion Pharman Resilar, Sir. Ephedrin (sisältää myös efedriiniä) -yskänlääkkeissä 3 mg/ml, ja Rometor Ratiopharmissa 2 mg/ml.
Limaa irrottava lääke
Limaa irrottava lääke eli ekspektorantti (latinan sanoista ex ’ulos’ ja pectoris ’rinnasta’) on lääke tai lääkekasvi, joka edistää liman irtoamista henkitorvesta tai keuhkoputkesta. Käsikauppalääkkeissä käytetään usein guaifenesiinia. Ekspektoranttien tehoa yskänlääkkeissä on kuitenkin epäilty. Vesi on osoittautunut tehokkaaksi ekspektorantiksi; riittävä määrä vettä ohentaa limaa, jolloin se on helpompi yskiä pois. Liman irrotukseen käytetään perinteisesti monia yrttejä, kuten anista, rohtoraunioyrttiä, valkosipulia, iisoppia, kellanvalkeaa pillikettä ja islanninjäkälää.
Teho
Käsikaupassa ilman reseptiä myytävillä yskänlääkkeillä ei erään brittiläisen kokooma- eli metatutkimuksen mukaan ole tieteellisesti osoitettavissa olevaa tehoa. Kamferin, eukalyptuksen ja mentolin sekoitusta sisältävän höyryn hengittäminen vähentää kuitenkin tehokkaasti etenkin unta häiritsevää yskää.
Lainelautailu kesäolympialaisissa 2020 – naiset
Naisten kilpailu lainelautailussa Tokion olympialaisissa 2020 käydään Tsurigasaki Surfing Beachilla. Tarkka aikataulu ei ole tiedossa, sillä kilpailuja voidaan käydä vain sopivissa sääolosuhteissa. Yhteensä 20 urheilijaa pääsee olympiaturnaukseen.
Karsinnat
Isäntämaa Japani saa vähintään yhden urheilijan suoraan olympiaturnaukseen. Kahdeksan urheilijaa valitaan lainelautailun maailmanliigan kautta. Kuusi paikkaa valitaan kansainvälisen lainelautailuliiton vuoden 2021 World Surfing Gamesin perusteella. Loput viisi urheilijaa valitaan vuoden 2019 World Surfing Gamesin perusteella siten, että jokainen maanosa (Aasia, Afrikka, Eurooppa ja Osenia) saa yhden paikan. Amerikan paikka jaetaan Pan-Amerikan kisojen 2019 perusteella. Yhdestä maasta saa osallistua korkeintaan kaksi urheilijaa. Tästä säännöstä voidaan poiketa, jos maailmanliigasta ei saada täytettyä paikkoja ilman tämän säännön rikkomista.
Kesäyön unelma
thumb|Näytelmän ensimmäinen sivu Shakespearen näytelmien ensimmäisessä foliopainoksessa vuodelta 1623. Kesäyön unelma (A Midsummer Night’s Dream), myös Kesäyön uni ja Juhannusyön uni, on William Shakespearen noin vuosina 1595–1596 kirjoittama komedia.
Näytelmä sijoittuu antiikin Kreikkaan, joskin tapahtumaympäristö muistuttaa paljon Shakespearen aikaista Englantia. Tapahtumat kattavat neljän päivän ajanjakson juuri ennen toukokuun ensimmäistä päivää, joka oli Englannissa perinteinen hääjuhlapäivä. Pääosin öisessä metsässä tapahtuvassa näytelmässä on taianomaisuutta, väärinkäsityksiä, häiden odotusta, rakkautta, himoa, mustasukkaisuutta, väkivaltaa, hulluutta ja painajaisia. Rakkaus on teoksen pääteemana, ja metsässä elävät olennot puuttuvat ihmisten tunteisiin taioillaan. Shakespearelle luonteenomaisesti tämänkin näytelmän sisään on rakennettu toinen pieni näytelmä.
Kesäyön unelmassa on viisi näytöstä ja 2 165 säettä, joista eniten (684) kolmannessa näytöksessä. Säkeistä 81 prosenttia on runomuotoisia ja 19 prosenttia proosaa. Näytelmän runollisen kielen vuoksi sen katsotaan soveltuvan erityisen hyvin luettavaksi. Esimerkiksi William Hazlitt sanoikin vuonna 1818 uskovansa, että Shakespeare ei kirjoittanut näytelmää näyttämöesitystä ajatellen.
Historia
Shakespeare kirjoitti Kesäyön unelman vuosien 1595–1596 aikana. Hän käytti näytelmän inspiraationa muun muassa Ovidiuksen Muodonmuutoksia, Apuleuksen Kultaista aasia ja Chaucerin Canterburyn tarinoita.
Shakespearen uskotaan kirjoittaneen näytelmän tilaustyönä jotain tärkeää hääjuhlaa varten, ja sen ensiesitys oli luultavasti Englannin hovissa. Näytelmän esityksistä Shakespearen elinaikana ei ole säilynyt tietoja.
Kesäyön unelmasta on tehty erityisen paljon ooppera-, baletti- ja musikaalisovituksia. Näytelmän visuaalinen tapahtumaympäristö on tehnyt siitä myös suositun elokuvien aiheen.
Juoni
thumb|Hermia ja Lysander. [[John Simmonsin maalaus (1870).]] Juonen keskiössä ovat Ateenan kuningas Theseuksen ja amatsoni Hippolyten häät, johon muut tapahtumat liittyvät. Kaksi ateenalaisnuorukaista, Lysander ja Demetrius, ovat molemmat rakastuneet Hermiaan. Hermia rakastaa Lysanderia, mutta hänen ystävänsä Helena Demetriusta. Hermian isä suosii Demetriusta ja kieltää Hermiaa naimasta Lysanderia, ja kuningas Theseus vahvistaa, että Hermian on toteltava isäänsä. Lysander ja Hermia pakenevat kaupunkia ympäröivään metsään.
Oberon lähettää palvelijansa Puckin hakemaan rohtoa, jonka saaja rakastuu ensimmäiseen kohtaamaansa, olipa tämä kuka tai mikä tahansa. Hän määrää rohtoa käytettäväksi Titaniaan kiristääkseen tältä pojan. Samalla Puck törmää käsityöläisiin ja tulee muuttaneeksi Perän aasipäiseksi. Herätessään Titania näkee ensimmäiseksi aasipäisen Perän ja rakastuu tähän.
Oberon huomaa metsässä myös Demetriuksen, joka on lähtenyt karanneen Hermian perään, ja Demetriusta seuraavan Helenan. Demetrius suhtautuu häneen rakastuneeseen Helenaan kylmäkiskoisesti, joten Oberon päättää lähettää Puckin käyttämään rohtoa Demetriukseen, jotta tämä rakastuisi Helenaan. Puck kuitenkin sekoittaa parin Lysanderiin ja Hermiaan sillä seurauksella, että Lysander saa rohtoa ja rakastuu paikalle osuneeseen Helenaan haluamatta enää kuullakaan Hermiasta.
Kuultuaan tästä Oberon käyttää rohtoa Demetriukseen ja saa tämänkin rakastumaan Helenaan. Demetrius ja Lysander kohtaavat ja alkavat taistella Helenasta. Puck matkii molempien ääntä ja johtaa heitä harhaan pimeässä metsässä, kunnes molemmat väsyvät ja nukahtavat. Lysander järjestetään taas rakastumaan Hermiaan, Perä vapautetaan aasipäisyydestään ja Titania lumouksestaan tämän luovutettua Oberonille intialaispojan. Koska Demetrius on nyt rakastunut Helenaan, ei ristiriitaa enää ole, ja Theseuskin hyväksyy Lysanderin ja Hermian liiton. Lumouksestaan vapautuneet uskovat nähneensä unen.
Loppuosa kertoo käsityöläisten Theseukselle esittämästä kömpelöstä näytelmästä, jossa naista esittävä mies suutelee toista miestä muurin läpi, jota niin ikään esittää mies.
Sadok Sassi
Sadok "Attouga" Sassi (, s. 15. marraskuuta 1945 Tunis, Tunisia) on entinen tunisialainen jalkapallomaalivahti. Hän pelasi koko uransa Tunisian pääsarjassa Club Africainissa. Sassi kuului myös uransa aikana Tunisian jalkapallomaajoukkueen vakiopelaajiin ja oli mukana vuoden 1978 jalkapallon MM-kisoissa, mutta loukkaantui juuri ennen avausottelua. Maajoukkueessa Sassi pelasi Tunisian jalkapalloliiton mukaan 110 ottelua, joka on myös maan ennätys.
Jalkapallouransa päätyttyä Sassi jatkoi töitä Club Africainin johtotehtävissä.
Panenteismi
Panenteismi ( (pân) "kaikki"; ' (en) "jossakin, -ssa"; ja ' (theós) "jumala"; "kaikki-Jumalassa" t. "Jumala-kaikessa") on teologinen näkökanta Jumalan ja kaikkeuden välisestä suhteesta. Se ei ole sama asia kuin panteismi. Panenteismi voidaan jakaa kahteen päälajiin, jotka voidaan tässä nimittää pan-enteismiksi ja panen-teismiksi.
Pan-enteismi on näkökanta, jonka mukaan Jumala on kaikessa. Kaikki ei itsessään ole osa Jumalaa, joka puolestaan on transsendentti suhteessa maailmaan. Jumala on luonut maailman, mutta maailma ei ole substantiaalisesti Jumala. Vaikka kaikki eli maailma onkin äärellinen, Jumala on ääretön ja näin ollen on läsnä myös maailmassa. Tämä näkökanta on mm. ortodoksien opetuksessa.
Panen-teismi - kaikki on Jumalassa - puolestaan tarkoittaa katsantokantaa, jonka mukaan kaikki on substantiaalisesti osa Jumalaa, mutta Jumala itsessään on suurempi kuin äärellinen maailma.
Sakke Järvenpää
Järvenpää on ollut mukana liike-elämässä eri yhtiöissä. Hänen Scotland Food's Co -niminen ravintolansa ajautui konkurssiin vuonna 2012 ja Harley-Davidson-moottoripyöriä myynyt ja huoltanut H-D Center Oy -niminen yhtiö meni myös konkurssiin vuonna 2012. Vuonna 2015 meni nurin hänen Eatz Restaurant Oy -niminen ravintolayhtiönsä. Vuoden 2016 lokakuussa ulosmitattiin hänen paritalohuoneistonsa Helsingin Laajasalossa.
Jiří Novák (jääkiekkoilija)
Jiří Novák (s. 6. kesäkuuta 1950 Jaroměř, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän pelasi 480 liigaottelua tehden 255 maalia. Hän oli loistava pelintekijä, antoi tarkkoja syöttöjä ja oli hyvä kahden suunnan pelaaja. Novák pelasi Tšekkoslovakian maajoukkueessa 1970-luvulla samassa ketjussa Vladimír Martinecin kanssa ja Bohuslav Šťastnýn kanssa. Hän pelasi 160 maaottelua ja teki niissä 76 maalia.
Novák voitti kahdesti maailmanmestaruuden, Katowicessa 1976 ja Wienissä 1977. Vuoden 1976 MM-turnauksessa hän teki yhdeksän maalia ja antoi seitsemän maalisyöttöä, millä hän sijoittui turnauksen pistepörssissä toiseksi, edellään vain ketjukaverinsa Vladimír Martinec.
George Clinton (poliitikko)
George Clinton (26. heinäkuuta 1739 – 20. huhtikuuta 1812) oli yhdysvaltalainen lakimies ja poliitikko.
Clintonin vanhemmat olivat irlantilaislähtöisiä presbyteerejä, jotka asettuivat New Yorkin Ulsteriin.
Clinton taisteli Britannian armeijassa Ranskan–Intian sodassa vuodesta 1757 alkaen. Sodan jälkeen hän opiskeli lakia ja pääsi jo vuonna 1765 piirisyyttäjäksi.
Clinton toimi Yhdysvaltain varapresidenttinä vuodet 1805–1812. Hän oli virassa sekä Thomas Jeffersonin että James Madisonin kausilla. Clinton oli lisäksi New Yorkin osavaltion ensimmäinen (1777–1795) ja kolmas (1801–1804) kuvernööri.
Clinton menehtyi Washingtonissa vuonna 1812 ensimmäisenä kesken kautensa kuolleena Yhdysvaltain varapresidenttinä.
Clinton oli 7. helmikuuta 1770 lähtien naimisissa Sarah Cornelia Tappenin kanssa. Pari sai useita lapsia.
Ryan Adams
Ryan Adams (oik. David Ryan Adams, s. 5. marraskuuta 1974 Jacksonville, Pohjois-Carolina) on yhdysvaltalainen country/rock/punk-artisti. Adamsin tyyliä on vaikea luonnehtia yksiselitteisesti, sillä hän yhdistelee musiikissaan elementtejä monelta eri osa-alueelta, ja levyt sekä kappaleet voivat olla hyvinkin toisistaan poikkeavia.
Adams on tuottelias artisti. Hän on julkaissut kahdeksan sooloalbumia ja neljä albumia The Cardinals -yhtyeensä kanssa. Tämän lisäksi hän on ollut mukana monien muiden artistien levynteossa ja toiminut tuottajana Jesse Malinin ja Willie Nelsonin albumeilla. Adamsin muita yhteistyökumppaneita ovat olleet muun muassa Toots & the Maytals, Beth Orton, The Wallflowers, Jesse Brand, Minnie Driver, Counting Crows, America ja Cowboy Junkies. Hän on myös esiintynyt Elton Johnin kanssa.
Musiikin ohella Adams on kirjoittanut novelleja ja runoja sisältävän kirjan Infinity Blues (2009).
Albumit
thumb|Ryan Adams|250px
Hastur
Hastur on fantasia- ja kauhukirjallisuudessa esiintyvä nimi, jolla on vaihtelevasti viitattu paikkaan, henkilöhahmoon tai yliluonnolliseen olentoon. Ensimmäistä kertaa se mainittiin Ambrose Biercen novellissa ”Haïta the Shepherd” (1893), jossa Hastur on paimenten hyväntahtoinen suojelusjumala. Robert W. Chambers lainasi sanan omiin Keltainen kuningas -kauhunovelleihinsa (1895), joissa se on sekä henkilön että paikan nimi. Möyhemmin Hastur tai sitä muistuttava hahmo on esiintynyt lukuisissa kirjoissa, peleissä ja TV-sarjoissa. Cthulhu-tarustossa Hastur on yksi suurista muinaisista, moniin eri hahmoihin verhoutuva rappion ja nihilismin jumala.
Ensimmäiset maininnat
pienoiskuva|pysty|vasen|[[Robert W. Chambersin novellikokoelman Keltainen kuningas kansikuva.]]
Hastur mainitaan ensimmäistä kertaa Ambrose Biercen novellissa ”Haïta the Shepherd”. Se ilmestyi sanfranciscolaisessa kirjallisuuslehdessä Wavessä 24. tammikuuta 1891 ja myöhemmin vuoden 1892 kokoelmassa In the Midst of Life. Novelli on vertauskuvallinen kertomus hurskaasta ja yksinkertaista elämää viettävästä paimenesta, jota kaunis mutta oikullinen nainen kiusoittelee. Hastur ei varsinaisesti esiinny novellissa, mutta hänet mainitaan hyväntahtoisena paimenten jumalana, jota päähenkilö uskollisesti palvelee.
Robert W. Chambers lainasi novellikokoelmassaan Keltainen kuningas (1895) monia Biercen In the Midst of Life -kokoelmassa mainittuja nimiä ja muita salaperäisiä vihjauksia. Niitä ovat esimerkiksi Carcosa ja Hastur. Chambersin teksteissä Hastur ei ole jumala vaan henkilö tai paikka. Novellissa ”Maineiden paikkaaja” lainataan kuvitteellisen The Imperial Dynasty of America -kirjan alkua, jossa mainitaan Carcosa, Hyadit, Hastur ja Aldebaran. Novellissa ”Demoiselle d’Ys” Hastur on eräs nimihenkilön seuralaisista.
Aaron Burr
Aaron Burr, Jr. (6. helmikuuta 1756 – 14. syyskuuta 1836) oli demokraattis-republikaaninen poliitikko, joka toimi Yhdysvaltain kolmantena varapresidenttinä 1801–1805.
Hastur
Ensimmäiset maininnat
H. P. Lovecraft mainitsee Hasturin pienoisromaanissaan Kuiskaus pimeässä (1930) kahdesti. Lovecraft tunsi Biercen tuotannon hyvin, mutta viitatessaan Hasturin, Carcosan ja Halin järven kaltaisiin aiheisiin hän seurasi Chambersin kuvausta. Viittaukset Hasturiin ovat kuitenkin niin lyhyitä, ettei niistä ilmene, mitä Lovecraft oikeastaan tarkoittaa. Ensimmäisessä maininnassa luetteloidaan eksoottisia erisnimiä, joita ovat esimerkiksi Yuggoth, Cthulhu, Leng, Bran ja Hastur. Myöhemmin mainitaan ”pahojen miesten lahko”, joka liittyy jollain lailla Hasturiin ja Keltaiseen merkkiin.
Aaron Burr
Vallankumoussodan aikaan Burr otti osaa kenraali Benedict Arnoldin sotaretkeen Kanadaan 1775.
Burr oli yksi Yhdysvaltain demokraattis-republikaanisen puolueen perustajista. Hän oli Yhdysvaltain kongressin senaattori vuosina 1791–1797 ja osallistui Yhdysvaltain presidentinvaaleihin 1800. Hän nousi Thomas Jeffersonin varapresidentiksi. 1799 hän perusti Bank of the Manhattan Companyn, josta nykyinen pankkijätti JP Morgan Chase katsoo historiansa alkaneen.
Burr pyrki epäonnistuneesti New Yorkin kuvernööriksi 1804. Hän tappoi Alexander Hamiltonin kaksintaistelussa saman vuoden heinäkuussa Weehawkenissa New Jerseyssä. Burria syytettiin murhasta, ja hän pakeni etelään.
Hastur
Cthulhu-tarusto
pienoiskuva|oikea|”Sanoinkuvaamaton Hastur.” [[Robert M. Pricen kuvitusta August Derlethin novelliin ”The Gable Window”.]]
Aaron Burr
Vuonna 1807 Burria syytettiin maanpetoksesta. Syytteen mukaan hän oli suunnitellut hyökkäystä Espanjan siirtokuntaan Meksikoon; joidenkin väitteiden mukaan hän suunnitteli Yhdysvaltain läntisten osavaltioiden valtausta perustaakseen oman valtakuntansa.
Burr vapautettiin maanpetossyytteistä. Hän vietti aikaa Euroopassa ennen palaamistaan Yhdysvaltoihin vuonna 1812. Hän kuoli Staten Islandilla 1836.
Hastur
Cthulhu-tarusto
Lovecraftin ihailija August Derleth kirjoitti 1931 luonnoksen novellista ”The Return of Hastur” (Weird Tales, 1939) ja ehdotti Lovecraftille lähettämässään kirjeessä, että tämän kauhunovellien maailmaa voitaisiin kutsua ”Hasturin mytologiaksi”. Lovecraft itse käytti humoristista nimitystä ”Cthulhuism & Yog-Sothothery” ja vastauksessaan huomautti saaneensa enemmän vaikutteita Arthur Machenilta ja Chambersiltä kuin Bierceltä. Vuonna 1937 Derleth käytti ensimmäistä kertaa nimeä ”Cthulhu-mytologia”, joka sittemmin vakiintui.
Derlethin tulkinnassa Hasturista tuli suuri muinainen ja eräs taruston keskeisimmistä hahmoista. Kyseessä oli Derlethille tyypillinen ratkaisu, jossa Lovecraftin epämääräisiä vihjauksia tulkitaan luovasti. Kun Lovecraftin tarinassa Hasturiin liittyvä salainen kultti saalistaa avaruuden rapuhirviöitä, Derleth yhdisti tähän Biercen ajatuksen Hasturista jumalana. Lopputuloksena oli systemaattinen rakennelma, jossa rapuhirviöt palvovat Hasturia ja ovat sille alisteisia.
Cthulhu-taruston kuvaukset Hasturin ulkonäöstä vaihtelevat. Joskus se on näkymätön voima, jonka läsnäolon voi aistia, joskus lonkeroiden peittämä jättiläinen, joskus taas keltaisiin vaatteisiin pukeutunut ihmishahmo, jonka rujot kasvonpiirteet ovat naamion peittämät. Hasturin riivaaman ihmisen iho muuttuu suomuiseksi ja raajat ovat kuin luita vailla. Olento yhdistetään dekadenssiin, nihilismiin ja paikoilleen jämähtyneisyyteen. Hasturin palvojien päämäärä on kutsua herransa Aldebaranista Maan päälle. Kutsuloitsu onnistuu vain silloin, kun Aldebaran on horisontin yläpuolella. Chambersin novelleissa esiintyvä näytelmä ”Keltainen kuningas” on Cthulhu-tarustossa tulkittu Hasturin avataaran nimeksi ja ”keltainen merkki” Hasturin mahtia kanavoivaksi symboliksi.
Derleth käytti Hasturista epiteettiä ”hän jonka nimeä ei mainittavan pidä”. Dungeons & Dragons ja Cthulhun kutsu -roolipeleissä kiertoilmaus tulkittiin kirjaimellisesti niin, että pelkkä Hasturin nimen lausuminen johtaa lausujan tuhoon. Simonin Necronomiconissa (1977) Xastur on ”inha demonitar, joka surmaa miehet heidän nukkuessaan”.
Myöhempiä mainintoja
Hastur on Terry Pratchettin ja Neil Gaimanin romaanissa Hyviä enteitä (1990) esiintyvä ”langennut enkeli ja Helvetin herttua”. Romaaniin perustuvassa TV-sarjassa Hasturia esittää Ned Dennehy. Keltainen kuningas ja Carcosa mainitaan myös True Detectiven ensimmäisessä tuotantokaudessa.
Dimebag Darrell
"Dimebag" Darrell Lance Abbott (20. elokuuta 1966 Dallas, Texas – 8. joulukuuta 2004 Columbus, Ohio) oli Panteran ja Damageplanin kitaristi. Hän oli myös David Allan Coen kanssa mukana Rebel Meets Rebel -projektissa. Darrell perusti Panteran Vinnie Paulin kanssa vuonna 1981.
Schweizerische Südostbahn
thumb|right|260px|SOB:n Voralpenexpress [[Zürichinjärvi|Zürichinjärven ylittävällä sillalla Rapperswilissä.]] Schweizerische Südostbahn (lyhenne SOB) on sveitsiläinen rautatieyhtiö. Se toimii Keski- ja Itä-Sveitsissä. SOB kotipaikka on Sankt Gallen. SOB:n omistajia ovat liittovaltio (36 %), Sankt Gallenin, Schwyzin, Zürichin, Thurgaun ja Appenzell Ausserrhodenin kantonit (yhteensä noin 31 %), kunnat ja hallintoalueet (18 %) sekä yksityiset osakkeenomistajat (15 %).
Dimebag Darrell
Ura
Dimebag Darrell tunnettiin vuosina 1990–1993 myös nimellä Diamond Darrell. Hän oli arvostettu kitaristi metallipiireissä, ja hän loi monta maailmanlaajuisesti tunnettua kitarariffiä (tunnetuimmat esimerkiksi kappaleissa "Cowboys From Hell", "Walk", "5 Minutes Alone" ja "Domination"). Yksi metallinkuuntelijoiden piireissä tunnettu legenda Abbottin kitarataidoista tulee hänen nuoruusvuosiltaan: 16-vuotiaana häntä kiellettiin osallistumasta yhteenkään Texasin kitarakilpailuista ylivoimaisuutensa vuoksi. Myöhemmin hän oli mukana perustamassa Panteraa yhdessä isoveljensä Vinnie Paulin kanssa. Darrellin pystyi tunnistamaan pitkästä parrastaan, joka oli päästä punaiseksi värjätty.
Schweizerische Südostbahn
Historiaa
Nykyinen Schweizerische Südostbahn aloitti toimintansa 1.1.2002 Bodensee-Toggenburg-Bahn-yhtiön (BT) ja vanhan SOB:n yhdistyessä. Vanha Schweizerische Südostbahn oli aloittanut vuonna 1890 Wädenswil–Einsiedeln-yhtiön (WE) ja Zürich–Gotthardbahn-yhtiön (ZGB) fuusiossa.
Dimebag Darrell
Ura
Dimebag vieraili myös muun muassa Anthraxin (Stomp 442, Volume 8: The Threat Is Real ja We've Come for You All) ja King Diamondin (Voodoo) albumeilla soittamassa soolon.
Schweizerische Südostbahn
Toiminta
SOB:n liikevaihto oli vuonna 2012 141 milj. Sfr. Myyntituotot olivat noin 38 milj. Sfr. Yhtiön henkilöstökulut olivat noin 54 milj. Sfr. Henkilöstön määrä oli 494 vuonna 2012.
Dimebag Darrell
Kuolema
Dimebag Darrell ammuttiin keskiviikkona 8. joulukuuta 2004 kesken Damageplanin konsertin Alrosa Villa -klubilla, Columbuksessa, Ohiossa. Ampuja oli Nathan Gale, Dimebagia Panteran hajoamisesta syyttänyt mielenterveysongelmainen "fani". Gale ampui Darrellia neljästi, mukaan lukien laukaus päähän, joka tappoi miehen välittömästi. Tämän jälkeen Gale jatkoi ampumistaan tappaen kolme muuta ja vielä haavoittaen kolmea. Gale pysyi hiljaa koko ampumisepisodin ajan.
Schweizerische Südostbahn
Toiminta
SOB:n junilla tehtiin vuonna 2012 13,2 miljoonaa matkaa ja henkilöliikenteen suorite oli 202 milj. henkilökilometriä. Ajetut reitit olivat vuoden 2012 aikana 3,5 milj. kilometriä.
Dimebag Darrell
Kuolema
Muut kuolleet olivat Galen taklausta yrittänyt Jeff Mayhem Thompson, Damageplanin turvamies, Alrosa Villan työntekijä Erin Halk sekä yleisön jäsen Nathan Bray, joka yritti antaa elvytystä sekä Darrellille että Mayhemille. John "Kat" Brooksia, Damageplanin rumputeknikkoa ammuttiin kolmesti kun hän yritti ottaa asetta pois, mutta hän päätyi Galen panttivangiksi. Kiertuemanageri, Chris Paluska, haavoittui tapauksessa myös.
Schweizerische Südostbahn
Rataverkko
SOB:n rataverkon pituus on 113 kilometriä. Rataverkko on normaalilevyinen (1 435 mm) ja käyttöjännite on 15 kV, 16,7 Hz AC. SOB:n rata liittyy monin paikoin (Romanshorn, Sankt Gallen, Wattwil, Rapperswil, Wädenswil, Arth-Goldau) SBB:n verkkoon, ja SOB ajaa ison osan hoitamastaan liikenteestä SBB:n radoilla.
Dimebag Darrell
Kuolema
Tilanne raukesi kun konstaapeli James D. Niggemeyer ampui Galea haulikolla päähän.
Dimebag Darrell oli kuollessaan 38-vuotias. Hänet haudattiin Kiss-aiheisessa ruumisarkussa (KISS Kasket), mukanaan Eddie Van Halenin keltamusta Frankenstrat-kitara, joka tunnetaan myös nimellä Bumblebee.
Muuta
Dimebag Darrell oli pitkään kahden kitaranvalmistajan, Deanin (vuosina 1988–1994, 2004) sekä Washburnin (vuosina 1996–2004) sopimusartisti. Dean ja Washburn rakensivat useita kitaroita Dimebagin käyttöön. Viimeiset Dimebag Darrellin nimeä kantavat signature-kitarat valmistettiin vielä Dimebagin kuoleman jälkeen: Washburn vei sopimuksen mukaan viimeisen mallin työn päätökseen ja myöhemmin uudestaan toimintansa käynnistänyt Dean teki Dimebag Darrellin tribuuttimalliston vuonna 2006.
Dimebagin puoliso Rita Haney on lahjoittanut kuolleen miehensä kitaroita muun muassa Triviumin Matt Heafylle ja Corey Beaulieulle, sekä Slayerin Kerry Kingille.
Recce
Recce tarkoittaa elokuva-alan ammattikielessä kuvauspaikkojen ennakkokatselmusta tulevien kuvausten kannalta. Sana tulee sanasta reconnaissance eli tiedustelu.
Reccen tarkoitus on, että kuvauspaikalla käydään läpi kaikki kuvaustilanteeseen liittyvät asiat, kuten kuvauspaikkajärjestelyt, kuvasuunnitelma, valaisutyöt, lavastus ja rekvisitointi sekä mahdolliset muut esille tulevat asiat kuten aikataululliset asiat tai työvoiman tarve.
Recceen osallituvat yleensä ohjaaja, kuvaaja, lavastaja, valaisija, järjestäjä, apulaisohjaaja sekä tuotantopäällikkö. Jokainen tekijä tekee oman reccemuistionsa katselmuksen perusteella, mutta vain apulaisohjaajan tai tuotantopäällikön muistio julkaistaan laajemmin työryhmän vastaaville tekijöille.
Tb
Tb tarkoittaa seuraavia:
Billie Piper
Piper on ollut kahdesti naimisissa. Vuosina 2001–2007 hän oli naimisissa DJ Chris Evansin kanssa. Avioliitto herätti huomiota parin kuudentoista vuoden ikäeron vuoksi. Vuoden 2007 lopussa Piper meni naimisiin näyttelijä Laurence Foxin kanssa. Piperilla on Foxin kanssa kaksi lasta. Pari erosi keväällä 2016.
Piperin omaelämäkerta Growing Pains julkaistiin syksyllä 2006.
Elbridge Gerry
Elbridge Thomas Gerry (17. heinäkuuta 1744 – 23. marraskuuta 1814) oli yhdysvaltalainen valtiomies ja maansa viides varapresidentti vuodesta 1813 kuolemaansa.
Gerry syntyi Massachusettsissa. Hän oli yksi Yhdysvaltain itsenäisyysjulistuksen allekirjoittajista vuonna 1776.
Gerry kuului demokraattis-republikaaniseen puolueeseen ja oli useasti ehdolla Massachusettsin kuvernööriksi, joksi hän pääsi ensi kertaa 1810.
Gerry valittiin James Madisonin varapresidentiksi vuonna 1813. Hän kuitenkin kuoli kesken kautensa Washingtonissa.
Gerryn mukaan on nimetty käsite gerrymandering, joka tarkoittaa kyseenalaista vaalipiirien rajojen muuttelua oman puolueen menestyksen varmistamiseksi vaaleissa. Hänen väitettiin harrastaneen tätä kuvernöörikautenaan.
Michael Ryder
thumb|250 px|[[Marc Savard, Milan Lucic ja Michael Ryder.]]
Michael Ryder (s. 31. maaliskuuta 1980 Bonavista, Newfoundland ja Labrador) on uransa lopettanut kanadalainen jääkiekkoilija, pelipaikaltaan laitahyökkääjä.
Juniorivuodet
Ennen ammattilaisuraansa Ryder pelasi vuodet 1997–2000 Olympiquesin de Hullissa (nykyään Olympiques de Gatineau) LHJMQ-junioriliigassa. Hän edusti Olympiquesia yhteensä 201:ssä runkosarjaottelussa ja sai kokoon 257 tehopistettä, 128 maalia ja 129 maalisyöttöä. Ensimmäisellä Olympiques-kaudellaan hän oli seuran kolmanneksi paras pistemies ja toiseksi tehokkain maalintekijä, kaudella 1998–1999 sekä paras pistemies että paras maalintekijä ja viimeisellä, pisteiden valossa parhaalla LHJMQ-kaudellaan hän oli 108:lla tehopisteellä, 50:llä maalilla ja 58:lla syöttöpisteellä, Olympiquesin paras pistemies ja seuran sisäisen maalipörssin kakkonen 52 maalia tehneen Alexander Giroux'n jälkeen. Pudotuspeliotteluita hänelle kertyi 48, joissa hän teki 35 maalia ja antoi yhtä monta maalisyöttöä.
Ammattilaisura
NHL-varauksen Ryder sai vuonna 1998, jolloin Montreal Canadiens varasi hänet numerolla 216 uusien pelaajien varaustilaisuuden kahdeksannella kierroksella. Ensimmäisellä ammattilaiskaudellaan, kaudella 2000–2001, Ryder pelasi 61 ottelua Canadiensin silloisessa farmiseurassa, AHL-liigan Quebec Citadellesissa, sekä viisi ottelua Tallahassee Sharksissa ECHL:ssä. Seuraava kausi kului niin ikään osaksi Citadellesissa ja osaksi ECHL:ssä, Mississippi Sea Wolvesissa: hän pelasi 50 AHL:n runkosarjaottelua ja 20 ECHL-ottelua. Kaudella 2002–2003 Ryder nosti tasoaan kahdesta aiemmasta kaudesta. Hän teki 69:ssä pelaamassaan AHL-ottelussa 67 tehopistettä, 34 maalia ja 33 syöttöpistettä, ja oli Canadiensin uuden farmiseuran Hamilton Bulldogsin tehokkain maalintekijä ja toiseksi paras pistemies Jason Wardin jälkeen. AHL:n maalipörssissä Ryder sijoittui jaetulle sijalle kuusi yhdessä kolmen muun pelaajan kanssa.
NHL-läpimurtonsa Ryder teki neljännellä ammattilaiskaudellaan, kun Montreal Canadiensin silloinen päävalmentaja, Ryderia myös Bulldogsissa ja hänen LHJMQ-urallaan valmentanut Claude Julien nosti hänet ylös Canadiensin NHL-miehistöön. Ryder oli kaudella 2003–2004 Canadiensin toiseksi paras pistemies Mike Ribeiron jälkeen ja seuran toiseksi tehokkain maalintekijä Richard Zedníkin jälkeen tehtyään 81:ssä pelaamassaan runkosarjaottelussa 25 maalia ja annettuaan 38 maaliin johtanutta syöttöä. Hän voitti NHL:n tulokkaiden pistepörssin ja jakoi Trent Hunterin kanssa tulokkaiden maalipörssin kärkisijan. Kauden päätyttyä hänet valittiin NHL:n tulokkaiden tähdistökentälliseen (NHL All-Rookie Team) ja hän oli ehdolla vuoden tulokkaan palkinnon, Calder Memorial Trophyn saajaksi, mutta palkinto meni maalivahti Andrew Raycroftille.
Tulokaskautensa jälkeisen kauden Ryder pelasi NHL:n työsulun vuoksi Leksands IF:ssä Ruotsin toiseksi korkeimmalla sarjatasolla Allsvenskanissa ja oli auttamassa seuraa nousemaan takaisin Elitserieniin. Hän oli Leksandin sisäisen piste- ja maalipörssin kärkinimi kerättyään 32:ssa pelaamassaan Allsvenskan-ottelussa 48 tehopistettä, 27 maalia ja 21 syöttöpistettä. Liigan pistepörssissä hän sijoittui toiseksi 43:ssa ottelussa 52 pistettä tehneen Andreas Paulssonin jälkeen ja maalipörssissä hän jakoi Paulssonin kanssa toisen sijan David Nyströmin viedessä maalikuninkuuden 28:lla osumalla.
NHL:n työsulun päätyttyä Ryder palasi Canadiensiin. Hän oli kaudella 2005–2006 seuran paras maalintekijä ja kolmanneksi paras pistemies Aleksei Kovaljovin ja Saku Koivun jälkeen tehoilla 30 maalia ja 25 syöttöpistettä. Hän oli Canadiensin paras maalintekijä ja kolmanneksi paras pistemies, Koivun ja Sheldon Sourayn jälkeen, myös kaudella 2006–2007, jolla hän teki niin ikään 30 maalia ja antoi 28 maalisyöttöä. Seuraavalla kaudella hänen tehonsa kuitenkin laskivat. Hän teki 14 maalia ja antoi 17 maalisyöttöä 70:ssä runkosarjaottelussa ja jäi pisteittä neljässä pelaamassaan pudotuspeliottelussa.
Sopimuksensa Montreal Canadiensin kanssa päätyttyä Ryder siirtyi heinäkuussa 2008 Boston Bruinsiin. Kaudella 2010–2011, kolmannellaan Bruinsissa, hän oli voittamassa Stanley Cupia. Ryder teki pudotuspelikeväänä 2011 17 tehopistettä, kahdeksan maalia ja yhdeksän syöttöpistettä, 25:ssä ottelussa ollen joukkueensa kolmanneksi paras maalintekijä ja neljänneksi paras pistemies neljä ottelua vähemmän pelanneen Nathan Hortonin kanssa. Bruins-vuosiensa parhaat runkosarjatehot hän teki kaudella 2008–2009, ensimmäisellään seurassa. Hän oli tuolla runkosarjakaudella joukkueensa toiseksi paras maalintekijä Phil Kesselin jälkeen ja neljänneksi paras pistemies tehtyään 53 tehopistettä, 27 maalia ja 26 syöttöpistettä, 74:ssä ottelussa.
Heinäkuussa 2011 Ryder teki rajoittamattomana vapaana pelaajana sopimuksen Dallas Starsin kanssa. Hän teki kaudella 2011–2012 maaliennätyksensä NHL:ssä ja keräsi parhaan pistemääränsä kauden 2003–2004 jälkeen. Hän oli tuolla kaudella Starsin paras maalintekijä ja neljänneksi paras pistemies tehtyään 35 maalia ja 27 syöttöpistettä, yhteensä 62 tehopistettä, 82:ssa ottelussa. Ryder aloitti myös työsulun lyhentämän kauden 2012–2013 Starsissa, mutta helmikuussa 2013 hän siirtyi pelaajakaupan kautta takaisin Montreal Canadiensiin. Vaihdossa Montrealista Dallasiin lähti Erik Cole.
Heinäkuussa 2013 Ryder teki kaksivuotisen sopimuksen New Jersey Devilsin kanssa.
Maajoukkue
Vuonna 2000 Ryder kuului Kanadan pronssia voittaneeseen joukkueeseen jääkiekon nuorten MM-kilpailuissa. Hän teki seitsemässä ottelussa neljä tehopistettä, maalin ja kolme syöttöpistettä. Aikuisten arvokilpailuissa hän ei ole maataan edustanut.
Pušnoi (Murmanskin alue)
thumb|250px|Pušnoin kunta Kuolan piirin kartalla. Pušnoi on maalaiskunta ja sen keskustaajama Murmanskin alueen Kuolan piirissä Venäjällä. Se sijaitsee Kuolajoen sivujoen Voronjan varrella noin 50 kilometriä Kuolan kaupungista etelään. Taajamassa on 1 000 ja kunnassa 1 700 asukasta (vuonna 2011).
Maantiede ja asutus
Pušnoin kunnan pinta-ala on 2 002,6 neliökilometriä. Se rajoittuu lännessä Kuolan piirin Ylä-Tuuloman sekä pohjoisessa Murmašin ja Kildinstroin kuntiin, idässä Lovozeron piirin Lovozeron kuntaan sekä etelässä Olenegorskiin ja Montšegorskiin. Kunnan alueella virtaa Kuolajoki.
Keskustaajaman lisäksi kuntaan kuuluvat Puljärven (ven. Pulozero) kylä, Mokraja Kitsan ja Pestšanyin asutukset sekä Kitsan, Loparskajan ja Taipaleen (Taibola) rautatieasemat. Loparskajassa on noin 250 ja Pestšanyissa vajaat 200 asukasta.
Liikenne ja palvelut
Kunnan läpi kulkevat Murmannin rata sekä Pietarin ja Murmanskin välinen M18-valtatie. Pušnoista on linja-autoyhteydet Kuolaan ja Murmanskiin.
Keskustaajaman palveluihin kuuluvat lastentarha, keskikoulu, lasten musiikkikoulu, kulttuuritalo, kirjasto ja pieni poliklinikka. Eräitä julkisia palveluja on myös Loparskajassa.
Ihmeidentekijät
Ihmeidentekijät on suomalainen draamasarja, jota esitti MTV3. Sarjan ensiesitys oli vuosina 1996–1998, jolloin sarjaa esitettiin maanantaisin, keskiviikkoisin ja perjantaisin kello 19.30–20.00. Uusintana sarjaa esitettiin kesinä 1999 ja 2000 maanantaista perjantaihin samaan aikaan.
Sarjalle tehtiin vuosina 2000–2002 jatko-osa Parhaat vuodet, joka käsitteli sen päähenkilöiden siviilielämää.
MTV3 ja Pan Vision julkaisivat sarjan kuuden DVD:n sarjana vuonna 2011. Jokainen DVD-boksi sisältää kolme levyä. Sarjan ensimmäinen DVD-julkaisu on myynyt kultaa, eli yli 5 000 kappaletta.
Tekijät
Ihmeidentekijöiden luoja ja käsikirjoittaja Elina Halttunen oli aiemmin kirjoittanut samalle kanavalle ja tuottajalle suosittua draamasaippuaa Blondi tuli taloon 1994–1995. Myös monet edellisen sarjan keskeiset näyttelijät, kuten Matti Ranin, Esko Salminen, Anu Hälvä, Aino Seppo, Tarmo Ruubel ja Saara Ylitalo tulivat mukaan Ihmeidentekijöihin. Muita keskeisiä näyttelijöitä Ihmeidentekijöissä olivat muun muassa Hannele Lauri, Marjorita Huldén, Mari Vainio, Jussi Lampi ja Matti Olavi Ranin. Sarjan ohjaajina toimivat Jussi Tapola ja Reija Virolainen ja tuottajana Spede Pasanen.
DVD-julkaisut
Ihmeidentekijät -sarja on julkaistu kuuden tripla-DVD:n sarjana vuonna 2011. Levyillä ei ole lisämateriaalia.
Maria Gripe
thumb|Maria Gripe Maria Gripe (o.s. Walter, 25. heinäkuuta 1923 – 5. huhtikuuta 2007) oli ruotsalainen lasten- ja nuortenkirjailija.
Gripe syntyi Vaxholmissa Tukholman läänissä, mutta muutti 6-vuotiaana perheensä mukana Örebrohon. Myöhemmin hän muutti Tukholmaan, missä hän suoritti ylioppilastutkintonsa (studentexamen) ja opiskeli yliopistossa. Vuonna 1946 hän meni naimisiin Harald Gripen kanssa, joka sittemmin kuvitti useimmat Maria Gripen kirjat. Harald Gripe menehtyi vuonna 1992. Heillä oli yksi lapsi, vuonna 1947 syntynyt Camilla, joka on äitinsä tavoin kirjoittanut useita lastenkirjoja.
Gripen ensimmäinen kirja Pienten eläinten kaupunki (I vår lilla stad) julkaistiin vuonna 1954. Läpimurtonsa hän teki 1960-luvun alussa vuonna 1961 julkaistun kirjan Josefin myötä. Myös kirjat Josefinin ystävä (Hugo och Josefin) ja Hugo ja Josefin (Hugo) sisältävän kirjasarjan pohjalta on tehty myös elokuva, vuonna 1967 ilmestynyt Hugo ja Josefin (Hugo och Josefin). Kolmesta muustakin Gripen kirjasta on tehty elokuvaversio, Anders Grönros ohjasi 1990-luvulla elokuvat kirjoista Lasinpuhaltajan lapset (Glasblåsarns barn) ja Vieras aikojen takaa (Agnes Cecilia – en sällsam historia), Kay Pollakin elokuva ''Elvis! Elvis!'' ilmestyi vuonna 1976. Hugo ja Josefin -sarjan lisäksi muita tunnetuimpia Gripen kirjasarjoja ovat 1970-luvulla julkaistu viisiosainen Elvis-sarja, jonka päähenkilö on jo kirjassa Julian talo (Julias hus och nattpappan) sivuhenkilönä esitelty Elvis Karlsson, sekä 1980-luvulla ilmestynyt, yliluonnollisia elementtejä sisältävä neliosainen Varjo-sarja (Skugg-serie), jonka pohjalta tehtiin vuonna 1989 Ruotsin televisiossa esitetty minisarja Flickan med stenbänken.
Yhteensä Gripe kirjoitti urallaan 38 kirjaa, joista viimeinen on vuonna 1997 julkaistu Annas blomma. Hänen kirjojaan on käännetty noin kolmellekymmenelle kielelle. Gripe voitti kirjoillaan useita palkintoja, muun muassa Astrid Lindgren -palkinnon vuonna 1972 ja H. C. Andersen -mitalin vuonna 1974. Gripe menehtyi huhtikuussa 2007 pitkäaikaiseen sairauteen.
Kuunnelma
Gripen vuonna 1978 julkaistuun kirjaan Pörriäinen lentää hämärissä perustuen on tehty myös radiokuunnelma. Suomeksi se esitettiin Ylellä sarjana, jonka nimi oli Sittiäinen lentää hämärässä. Sarjan käsikirjoitti itse Maria Gripe yhdessä Kay Pollakin kanssa. Jännittävä nuortenkuunnelma pitää sisällään yliluonnollisia elementtejä. Pääosassa on Annika ja Jonas Berglund ja heidän ystävänsä David. Harmiton kesätyö johtaakin yhdessä tehtäviin salapoliisitutkimuksiin. Ylen tallennepalvelu on julkaissut kuunnelman C-kaseteilla ainakin vuonna 1980 ja 1986.
Joe Bartholdi Jr
Joseph "Joe" N. Bartholdi Jr (s. 1980 Kalifornia) on yhdysvaltalainen pokeriammattilainen. Hän asuu Las Vegasissa, Nevadassa.
Bartholdi muutti 18-vuotiaana Las Vegasiin pokerijakajana työskennelleen isänsä mukana. Hän alkoi pelata alaikäisenä, aluksi keskittyen avopokeriin ja myöhemmin texas hold 'emiin. Bartholdi aloitti ammattilaisena 21-vuotiaana, mutta hävisi suuren osan voitoistaan huonon rahavarojensa hallinnan takia. Hän alkoi pelata blackjackia ja lopulta työskenteli jakajana.
Vuonna 2004 Bartholdi nosti pelivaransa 50 dollarin bonuksesta aina 250 000 dollariin asti, mutta hävisi jälleen kaiken. Vuonna 2005 Joe Cassidy maksoi Bartholdin sisään moniin World Series of Pokerin turnauksiin. 1 500 dollarin no limit hold'em -turnauksessa Bartholdi oli viides ja voitti 71 445 dollaria. Bartholdi voitti myös yhden turnauksen Ultimate Poker Challengen toisella tuotantokaudella.
Huhtikuussa 2006 Bartholdi voitti World Poker Tour -kauden päättäneen World Championship -turnauksen. Voitostaan Bartholdi sai siihen mennessä kaikkien aikojen suurimman WPT:ssä maksetun palkkion, 3 760 165 dollaria. Viikkoa myöhemmin hän oli viides World Poker Tour Battle of Champions IV -turnauksessa.
UKK-reitti
thumb|Näkymä [[Kolilta.]] UKK-reitti eli UKK-vaellusreitti on valtakunnallinen vaellusreitti, joka on nimetty presidentti Urho Kaleva Kekkosen, innokkaan kuntoliikkujan ja liikunnan puolestapuhujan, mukaan. Reitti kulkee Pohjois-Karjalan, Kainuun, Pohjois-Pohjanmaan ja Lapin alueella. Sen päätepisteet ovat etelässä Lieksan Kolilla ja pohjoisessa Savukosken Tulppiossa. Urho Kekkonen vaelsi reitin vuonna 1957.
Reitin kunto vaihtelee paikkakuntakohtaisesti. Reitti voi edetä tietä tai hyvää polkua pitkin, tai reitti voi näkyä pelkästään maalimerkintöinä puunrungoissa tai olla vain jälki kartalla.
Vaellusreittiin kuuluu esimerkiksi osia vanhasta karjalaisesta kauppatiestä.
Reitti kulkee seuraavien kuntien alueella: Savukoski, Salla, Posio, Taivalkoski, Pudasjärvi, Puolanka, Hyrynsalmi, Ristijärvi, Kuhmo, Sotkamo, Nurmes, Juuka ja Lieksa.
L. Fabritius Memorial – Åbofemman
L. Fabritius Memorial – Åbofemman on vuosittain Turussa Metsämäen raviradalla järjestettävä kansainvälinen 5-vuotiaiden kylmäveristen ravihevosten suurkilpailu.
Kilpailu on nimetty Turun Hippoksen vuonna 1894 perustaneen eläinlääkärin ja hevoskasvattajan Ludvig Fabritiuksen (1854–1933) mukaan. Sen edeltäjänä oli vuosina 1987–2007 järjestetty L. Fabritius -muistoajo, joka vuonna 2007 sai rinnalleen pohjoismaisille kylmäverisille tarkoitetun Åbofemmanin. Vuotta myöhemmin kilpailut yhdistettiin.
L. Fabritius -muistoajo kilpailtiin 1600 metrin matkalla tasoitusajona. Nykyinen kilpailu juostaan autolähetyksellä 2 100 metrin matkana. Vuoden 2013 L. Fabritius Memorial – Åbofemman jouduttiin peruuttamaan, kun mukaan oli ilmoitettu ainoastaan viisi hevosta.
Conrad Pridy
Conrad Pridy (s. 17. heinäkuuta 1988) on kanadalainen alppihiihtäjä, joka edustaa Whistler Mountain Ski Club -seuraa.
Alppihiihdon maailmancupissa Pridy kilpaili ensimmäisen kerran Lake Louisessa marraskuussa 2011. Ensimmäiset maailmancupin pisteensä hän saavutti Garmisch-Partenkirchenin syöksylaskussa tammikuussa 2012 oltuaan 25:s. Se on myös toistaiseksi hänen paras sijoituksensa maailmancupissa.
Turun ortodoksinen kirkko
Kirkon ikonostaasin ikonit on maalannut turkulainen taidemaalari Berndt Abraham Godenhjelm. Muut ikonit ovat peräisin pääasiassa Valamon luostarista.
Turun ortodoksinen hautausmaa ja siunauskappeli sijaitsevat Vasaramäen kaupunginosassa sekä seurakunnan muut pyhäköt Salossa ja Raumalla.
Lykon Troaslainen
Lykon Troaslainen (, n. 270–226 eaa.) oli antiikin kreikkalainen peripateettiseen kouluun kuulunut filosofi. Hän oli kotoisin Troaksesta. Jotkut halusivat korostaa hänen kaunopuheisuuttaan ja lisäsivät hänen nimensä eteen gamma-kirjaimen, jolloin nimestä tuli Glykon ("suloinen").
Straton testamenttasi Lykeionin peripateettisen koulun Lykonille. Hän toimi koulun johdossa 44 vuotta. Hän ei kuitenkaan ollut kovin kiinnostunut itse filosofiasta eikä tieteellisestä tutkimuksesta, vaan oli enemmänkin vain puhuja, joka arvosti enemmän puheen ulkoista muotoa kuin sen sisältöä. Siksi hänestä katsotaan alkaneen peripateettisen koulun taantumisen.